09/02/2010 | Administración LocalMunicipal
Ferrol
Persoal
Publicación das bases reguladoras da convocatoria de duas prazas de xuristas

Anuncio O día 26/01/2010 concelleira delegada da Área de Recursos Humanos e Organización Interna mediante delegación conferida por resolución do alcalde de data 30/10/2008 (BOP 01/12/2008) aprobou as bases específicas que rexerán a convocatoria de dúas prazas de xuristas incluidas na Oferta Parcial de Emprego Público do ano 2008 (BOP 04/09/2008) e que transcritas literalmente din como segue: Primeira.- Número, denominación e características. Dúas prazas de xuristas, encadradas na Escala de Administración Especial, Subescala Técnica, clasificadas no grupo “A1”. Segunda.- Sistema de provisión. Oposición en quenda libre. Terceira.- Requisitos dos aspirantes. Para participar nas probas selectivas cómpre: · Ser español/a ou nacional doutro Estado membro da Unión europea nos termos previstos no artigo 57 da Lei 7/2007, do 12 de abril, do Estatuto Básico do Empregado Público. · Ter cumpridos dezaseis anos e non exceder, no seu caso da idade máxima de xubilación forzosa. · Non padecer enfermidade ou eiva física que impida o desempeño das correspondentes funcións. As persoas con minusvalidez deberán facelo constar na instancia, indicando se precisan adaptacións para realizar as probas. · Non ter sido separado/a, mediante expediente disciplinario, do servicio en calquera Administración pública do Estado, comunidade autónoma ou entidade local, nin atoparse inhabilitado para o exercicio das funcións públicas. · Estar en posesión do título de Licenciado/a en Dereito. Cuarta.- Presentación de instancias. O prazo de presentación de instancias será de vinte días naturais contados a partir do día seguinte ao da publicación da convocatoria no Boletín Oficial do Estado. As persoas que desexen participar nas probas selectivas presentarán unha solicitude dirixida ó señor alcalde-presidente deste Concello, na que farán constar que reúnen todos os requisitos sinalados na base terceira anterior. As solicitudes poderanse remitir tamén na forma determinada no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común. Coa solicitude achegarán: a) Fotocopia do DNI. b) Xustificante do ingreso na Tesourería municipal da contía dos dereitos de exame que para cada proba selectiva se sinalen, ou ben, xustificante do xiro postal ou telegráfico do seu pagamento, ou no seu caso certificado do INEM, de estar en situación de desemprego, aos efectos de exoneración desta taxa. Quinta.- Dereitos de exame. As persoas aspirantes deberán ingresar a cantidade que estableza para cada grupo de titulación a Ordenanza Fiscal reguladora da taxa pola solicitude de participación en probas de selección do persoal vixente en cada momento, quedando exonerados do seu aboamento aqueles aspirantes que acrediten, medianate certificado do INEM, estar en situación de desemprego. Sexta.- Tribunal cualificador. O tribunal cualificador está constituído da seguinte forma: Presidente: Un/unha funcionario/a do Concello de Ferrol. Secretario: O secretario do Concello. Vocais: Tres funcionarios/as do Concello e un funcionario doutra administración. O/a secretario/a do tribunal cualificador terá dereito a voz pero non a voto. En todo caso a constitución do tribunal cualificador deberá respectar o establecido no artigo 60 da Lei 7/2007, do 12 de abril, do Estatuto Básico do Empregado Público. Os membros do tribunal deberán absterse de intervir, notificándoo ao órgano convocante, cando concorran neles circunstancias das previstas no art.28 da LRXAP e PAC ou se realizaron tarefas de preparación ás probas selectivas nos cinco anos anteriores á publicación desta convocatoria. Asemade, os/as aspirantes poderán recusar aos membros do tribunal cando concorran as devanditas circunstancias. O tribunal resolverá todas as dúbidas que puideran xurdir na aplicación destas normas, así como o que se deba facer nos casos non previstos. O tribunal poderá dispoñer a incorporación a súas sesións de persoas con labores de asesoramento para as probas que estimen pertinentes, limitándose estes/as a prestar a súa colaboración nas súas especialidade técnicas. Os/as vocais deberán posuír titulación ou especialización igual ou superior á esixida para o acceso á praza convocada (R. D. 896/91 de 7 de xuño, art.4 e). Sétima.- Probas selectivas. Constará de catro exercicios de carácter obrigatorio e eliminatorio. Primeiro exercicio. De carácter obrigatorio e eliminatorio para todos os/as aspirantes: Consistirá en contestar a unha batería de 75 preguntas curtas nun tempo máximo de dúas horas sobre o temario da parte xeral que figura como anexo a estas bases. As preguntas serán determinadas polo tribunal inmediatamente antes de celebrarse o exercicio. Valorarase de 0 a 10 puntos sendo preciso acadar un 5 para superalo. Segundo exercicio. De carácter igualmente obrigatorio e eliminatorio: Consistirá en contestar por escrito, nun tempo máximo de tres horas, a dous temas extraídos ao chou entre os comprendidos no programa anexo á convocatoria, da segunda parte ou parte específica. Neste exercicio avaliaranse os coñecementos sobre os temas expostos. Valorarase de 0 a 10 puntos sendo preciso acadar un 5 para superalo. Terceiro exercicio. Así mesmo obrigatorio e eliminatorio. Desenvolverase por escrito, durante un período máximo de dúas horas, e consistirá na redacción dun informe, con proposta de resolución, sobre dous supostos prácticos que proporá o tribunal inmediatamente antes do comezo do exercicio, relativos a tarefas propias das funcións asignadas á subescala. Durante o desenvolvemento desta proba os aspirantes poderán, en todo momento, facer uso dos textos legais, coleccións de xurisprudencia e libros de consulta dos que acudan provistos, non permitíndose o manexo de textos comentados nin libros de formularios. Neste exercicio avaliarase fundamentalmente a capacidade de raciocinio, a sistemática na presentación e formulación de conclusións e o coñecemento e axeitada interpretación da normativa aplicable. Valorarase de 0 a 10 puntos sendo preciso acadar un 5 para superalo. Cuarto exercicio. De carácter obrigatorio e eliminatorio. Constará de dúas partes: na primeira os/as aspirantes deberán redactar en galego durante un tempo máximo de corenta e cinco minutos un documento propio das funcións da praza que se convoca; valoraranse os aspectos lingüísticos e adaptación aos criterios de modernización de linguaxe administrativa. Na segunda parte, de carácter oral, consistirá en manter unha charla en galego cunha duración máxima de dez minutos cos membros do Tribunal, na que se falará do documento obxecto da primeira parte deste exercicio e só se valorarán os aspectos citados, admitíndose as variantes dialectais. Para o obxecto de garantir a posibilidade de revisión da proba oral, gravarase en cinta magnética sempre que o/a aspirante non renuncie expresamente a este dereito. Esta proba será cualificada como “APTO/A” ou “NON APTO/A”. Quedarán exentas da realización desta proba aquelas persoas que acrediten estar en posesión do CELGA 4 ou equivalente. Oitava.- Reclamacións e recursos. A presente convocatoria e cantos actos administrativos se deriven dela poderán ser impugnados polos/as interesados/as nos casos e no xeito establecidos pola Lei 30/92, do 26 de novembro, do Réxime xurídico e das administración públicas e do procedemento administrativo común. Tema 1. A Constitución española de 1978. Estructura. Principios xerais. Reforma constitucional. Tema 2. Os dereitos e deberes fundamentais dos españois. Tema 3. As Cortes Xerais. O poder lexislativo: as funcións e os órganos. Tema 4. O Goberno e a Administración do estado. Concepto. Cesamento do Goberno. Responsabilidade. Funcións do Goberno. Tema 5. O poder xudicial: concepto xeral. Principios de organización xudicial. Órganos xurisdiccionais. Tema 6, A Administración pública. Concepto. Principios da actuación da administración pública: Exame de cada un deles. Tema 7. A organización territorial do Estado. A Comunidade autónoma de Galicia e o seu Estatuto de autonomía. As institucións galegas. A Xunta e o seu presidente. Tema 8. Sometemento da Administración á lei e ó dereito. A lei. Clases de leis. Disposicións do Executivo con rango de lei. O Regulamento e outras disposición xerais. Tema 9. Os dereitos dos cidadáns ante a Administración Pública. Colaboración e participación dos cidadáns na Administración, con especial referencia á Administración Local. Tema 10. O acceso electrónico dos cidadáns aos servizos públicos. Lei 11/2007, de 22 de xuño de acceso electrónico dos cidadáns aos servizos públicos. A sede electrónica. Defensor do usuario. Tema 11. O acto administrativo. Motivación. Eficacia. Validez dos actos administrativos. O silencio administrativo. Tema 12. Os recurso adminsitrativos. Concepto. Clases. Obxecto. Tema 13. O réxime local español. A Lei de Bases de Réxime Local. Clases de Entidades Locais. Organización municipal. Competencias municipais. Organización. A normativa de Administración Local de Galicia. Tema 14. O municipio. Elementos. Competencias. O termo municipal. O Estatuto dos veciños. Tema 15. O Alcalde: competencias. Os tenentes de alcalde. O Pleno: composición e atribucións. A Xunta de Goberno Local. Os órganos complementarios. Tema 16. O persoal ao servizo das entidades locais I. O Estatuto do Empregado Público. O persoal laboral: tipoloxía e selección. Tema 17. O persoal ao servizo das entidades locais II. Deberes. II acordo regulador das condicións de traballo do persoal ao servizo do Concello de Ferrol. Ordenanza de Normalización Lingüística do Concello de Ferrol. Tema 18. Facendas locais: clasificación dos ingresos. Ordenanzas fiscais. Réxime xurídico do gasto público local. Os presupostos locais. Parte específica Tema 1. As institucións da Unión Europea. Órganos executivos e os seus poderes: o Consello de Ministros, a Comisión e o Parlamento Europeo. O Tribunal de Xustiza das Comunidades Europeas. Tema 2. O Dereito Comunitario. As súas fontes. O Dereito Orixinario: o valor constitucional dos Tratados. O Dereito Derivado: os Reglamentos e as Directivas. As Decisións, as Recomendacións e os Dictámenes. A eficacia do Dereito Comunitario no ordenamento xurídico estatal. Tema 3. As relacións entre o ordenamento estatal e os ordenamentos autonómicos. Definición e aplicación da lexislación de carácter básico e supletorio. Tema 4. A Administración pública da Comunidade Autónoma de Galicia. A administración periférica. A administración institucional e corporativa. Tema 5. Transferencia e delegación de competencias da Comunidade Autónoma de Galicia nas entidades locais. A encomenda de xestión. Tema 6. Relacións entre as administracións públicas galegas: colaboración, cooperación e auxilio. A Comisión Galega de Cooperación Local. A coordinación. Tema 7. A organización municipal. Distribución de competencias. Referencia o réxime dos municipios de grande poboación. Tema 8. O regulamento: concepto e clases. Procedemento de elaboración. Límites da potestade regulamentaria. Principio de inderrogabilidade singular de regulamentos. Tema 9. Nulidade e anulabilidade dos actos administrativos. A revisión de oficio e a declaración de lesividade. Tema 10. O procedemento administrativo común: principios xerais e competencia. Os interesados: dereitos e obrigas. Tema 11. Fases do procedemento administrativo: iniciación, ordenación, instrución e finalización. Tema 12. Singularidades do procedemento administrativo das Entidades Locais. A revisión e revocación dos actos dos entes locais. Tramitación de expedientes. Os interesados. Abstencións e recusacións. Recursos administrativos e xurisdiccionais contra os actos locais. Tema 13. A xurisdición contencioso-administrativa. Extensión e límites. As partes no proceso. Procedemento xeral e referencia aos procedementos especiais. Tema 14. As sentenzas e a súa execución. Recursos contra as sentenzas. Tema 15. O Dereito Civil español. Dereito Común e dereitos civiles especiais. O Código Civil. Tema 16. A relación xurídica. Suxeitos da relación xurídica: persoas e clases de persoas. Capacidade xurídica e capacidade de obrar. O obxecto da relación. Tema 17. As persoas xurídicas: en especial, a empresa mercantil. O comerciante individual: capacidade e prohibicións. o comerciante estranxeiro. Tema 18. As sociedades mercantiles. Concepto legal de sociedade mercantil. Clasificación. O contrato de sociedade mercantil: caracteres e elementos. As sociedades colectivas, comanditarias, anónima e de responsabilidade limitada: concepto. Relacións xurídicas internas e externas. Órganos. Socios. A Sociedade Limitada Nova Empresa. Tema 19. Transformación, disolución e liquidación das sociedades mercantiles. Fusión de sociedades mercantiles e formas sociais de unión entre empresas. Tema 20: O dereito real de propiedade. Modos de adquirir a propiedade. A posesión. Dereitos reais de goce e dereitos reais de garantía. Tema 21. O contrato. Concepto, elementos e requisitos. Vicios dos contratos. A convalidación e a rescisión. Clases de contratos: en especial, os contratos traslativos de dominio e os contratos de uso e disfrute. Tema 22. A contratación administrativa. Negocios e contratos excluídos da Lei de contratos das administracións públicas. Diferenzas cos contratos de carácter privado. Tema 23. Clases de contratos administrativos e o seu réxime xurídico. Contratos administrativos especiais. Tema 24. Requisitos dos contratos. Capacidade e solvencia. Clasificación e rexistro de contratistas. Tema 25. O expediente de contratación. Os pregos de cláusulas administrativas e de prescricións técnicas. Tema 26. Procedementos e formas de adxudicación dos contratos administrativos. Tema 27. As garantías no contrato administrativo. Execución do contrato. Risco e ventura. Recepción do obxecto do contrato. Tema 28. Dereitos e deberes da administración e dos contratistas. Modificación dos contratos. Revisión de prezos. Interpretación e resolución contractual. A impugnación dos contratos públicos: xurisdición competente. Tema 29. Os contratos das administracións locais: empresas municipais. Consorcios. Formas de contratación, resolución, rescisión e denuncia. Tema 30. Aspectos xerais sobre as formas de acción administrativa. Tema 31. O fomento e os seus medios. Tema 32. A policía administrativa. O poder de policía e os seus límites. Os medios: licenza, autorización e sanción. Tema 33. O servizo público. Servizo público e prestacións administrativas. Análise xeral dos modos de xestión dos servizos públicos. Tema 34. Os servizos públicos locais. Modos de xestión dos servizos públicos. Consideración especial da concesión. Tema 35. A xestión directa dos servizos públicos. Modos de xestión. Tema 36. A xestión indirecta dos servizos públicos. Modos de xestión. Tema 37. O dominio público. Concepto e natureza. Bens que o integran. O réxime xurídico do dominio público. As mutacións demaniais. Tema 38. Uso e utilización do dominio público. Estudo especial da concesión e da reserva demanial. Tema 39. Os bens das entidades locais. Réxime de utilización e inventario municipal de bens. Tema 40. Medios de intervención das corporacións locais na actividade dos seus cidadáns. Tema 41. A lexislación de obras públicas: obxecto e fins. Distribución de competencias. Tema 42. Réxime de valoracións. Expropiación e venda forzosa. Supostos expropiatorios. Determinación do prezo xusto. Tema 43. A expropiación forzosa: a potestade expropiatoria. Suxeito, obxecto e causa. O procedemento expropiatorio. Expropiacións especiais e garantías xurisdicionais. Tema 44. A igualdade de xénero na Administración Pública. O Plan para a igualdade de xénero na Administración Xeral do Estado. Medidas para promover e favorecer a igualdade de xénero no acceso ó emprego e na promoción profesional. Outros aspectos e medidas para promover o valor de igualdade. Mención á Ley Orgánica 1/2004, de 28 de decembro, de Medidas de Protección Integral contra a violencia de xénero. Tema 45. Réxime xurídico do persoal ó servicio das Administracións Públicas. Órganos superiores da función pública. Tema 46. Dereitos e deberes dos funcionarios. Situacións administrativas. Tema 47. Incompatibilidades. Réxime disciplinario. Responsabilidade das Administracións Públicas pola actuación dos empregados públicos. Responsabilidade dos funcionarios. Delictos contra a Administración pública. Tema 48. Selección de persoal. Os procesos selectivos na Admministración pública e a súa conexión coa oferta de emprego público. Principios constitucionais. Adquisición e perda da condición de funcionario público. Tema 49. Provisión de postos de traballo na función pública. A carreira administrativa. Promoción interna. Formación e perfeccionamento. Tema 50. O sistema de retribucións dos funcionarios. Retribucións básicas e retribucións complementarias. As indemnizacións por razón de servicio. Tema 51. A sindicación dos funcionarios públicos. A representación dos funcionarios. Os acordos coas organizacións sindicais. Tema 52. Persoal laboral ó servicio das administracións públicas. Réxime xurídico. Os convenios colectivos na administración pública. A determinación das condicións de traballo. Tema 53. O contrato de traballo. Modalidades, sistemas de contratación na Administración Local e ámbito xurídico. Tema 54. A sindicación do persoal laboral. Comités de empresa e delegados de persoal. Tema 55. A responsabilidade da Administración pública: principios e procedemento. A responsabilidade das autoridades e do persoal ao servizo das administracións públicas. Tema 55 Réxime urbanístico da propiedade do solo: principios xerais. Clasificación e situacións do solo. Incidencia do Real decreto lexislativo 2/2008, de 20 de xuño, polo que se aproba o texto refundido da Lei do Solo. O solo en situación de urbanizado e rural e as súas equivalencias na lexislación galega. Dereitos e obrigas do promotor, propietario e cidadán. Tema 56 Réxime do solo urbano, urbanizable, rústico, e solo de núcleo rural na lexislación autonómica de Galicia. Criterios de valoración Tema 57 Instrumentos de planeamento xeral na Lei 9/2002 de Ordenación Urbanística e Protección do Medio Rural de Galicia. Plan Xeral de Ordenación Municipal. Determinacións, documentos e estandares. As Normas subsidiarias e complementarias de planeamento. Tema 58 Planeamento de desenvolvemento na Lei 9/2002 de Ordenación Urbanística e Protección do Medio Rural de Galicia. Plans Parciais e plans de sectorización. Planeamento de desenvolvemento: Os estudios de Detalle. O planeamento especial, especial referencia ó Plan Especial de Rehabilitación Interior do Barrio da Magdalena. Tema 59 Elaboración e aprobación dos plans na Lei 9/2002 de Ordenación Urbanística e Protección do Medio Rural de Galicia. Competencia e procedemento. Efectos da aprobación. Iniciativa e colaboración dos particulares. Publicidade. Modificación e revisión de plans Tema 60 Execución do planeamento. Presupostos da execución. principio de equidistribución e as súas técnicas. Sistemas de actuación: elección do sistema. O proxecto de urbanización. Tema 61 O sistema de compensación. O sistema de concerto. O axente urbanizador Tema 62 O sistema de cooperación, O sistema de expropiación. Tema 63 Actuacións ailladas, normalización de predios. Sistemas xerais e dotacións locais. Obtención de terreos dotacionais. Tema 64 Patrimonio municipal do solo. Fomento da edificación. O rexistro de soares de edificación. Tema 65 Normativa e réxime xurídico en materia de vivenda en Galicia. A lexislación sobre protección do patrimonio histórico. Tema 66 As licenzas de apertura en xeral. Relacións entre licenzas urbanísticas e de apertura ou actividade, autorizacións sectoriais. A Lei de protección ambiental de Galicia. O Decreto 133/2008, de 12 de xuño, polo que se regula a avaliación da incidencia ambiental. Tema 67 Intervención administrativa na edificación o uso do solo. A licenza urbanística: réxime xurídico. As órdenes de execución. Deberes de conservación e réxime da declaración de ruina. A inspección técnica da edificación. Tema 68 Protección da legalidade urbanística. Obras sen licenza ou contrarias ás súas condicións. Licenzas ilegais. Infraccións e sancións urbanísticas. Tema 69 A inscripción no Rexistro da propiedade de actos de natureza urbanística: proxectos de compensación e expropiacións urbanísticas. Tema 70 A lexislación medioambiental. Normativa sobre impacto Ambiental de planes, programas e proxectos estatal e galega. Tema 71. A lexislación medioambiental en Galicia A policía de ruidos. A responsabilidade medioambiental. O acceso á información, participación pública e de acceso á xustiza en materia de Medio Ambiente Tema 72. A potestade sancionadora local. Especial referencia ó procedemento sancionador en materia de tráfico e seguridade vial.” Ferrol, O alcalde, Vicente Luis Irisarri Castro